CELEX: 32021D1435
Language: hr
Date: 2021-08-26 00:00:00
Title: Odluka Političkog i sigurnosnog odbora (ZVSP) 2021/1435 od 26. kolovoza 2021. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) i stavljanju izvan snage Odluke (ZVSP) 2020/1250 (EUTM RCA/1/2021)

3.9.2021   
               
               
                  HR
               
               
                  Službeni list Europske unije
               
               
                  L 312/1
               
            
         ODLUKA POLITIČKOG I SIGURNOSNOG ODBORA (ZVSP) 2021/1435
         od 26. kolovoza 2021.
         o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) i stavljanju izvan snage Odluke (ZVSP) 2020/1250 (EUTM RCA/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1), a posebno njezin članak 5. stavak 1.,
         budući da:
         
                     (1)
                  
                  
                     Vijeće je Odlukom (ZVSP) 2016/610 ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, za donošenje odgovarajućih odluka u pogledu političkog nadzora i strateškog usmjeravanja misije ZSOP-a Europske unije za vojno osposobljavanje u Srednjoafričkoj Republici (EUTM RCA), uključujući odluke o imenovanju budućih zapovjednika snaga misije EU-a.
                  
               
                     (2)
                  
                  
                     PSO je 1. rujna 2020. donio Odluku (ZVSP) 2020/1250 (2) o imenovanju brigadnoga generala Paula Manuela SIMÕESA DAS NEVESA DE ABREUA zapovjednikom snaga misije EU-a za misiju EUTM RCA.
                  
               
                     (3)
                  
                  
                     Francuska vojna tijela predložila su 7. srpnja 2021. imenovanje brigadnoga generala Jacquesa LANGLADEA DE MONTGROSA kako bi preuzeo dužnost od brigadnoga generala Paula Manuela SIMÕESA DAS NEVESA DE ABREUA kao zapovjednik snaga misije EU-a za misiju EUTM RCA od 14. rujna 2021.
                  
               
                     (4)
                  
                  
                     Vojni odbor EU-a 19. srpnja 2021. postigao je dogovor o preporuci PSO-u da odobri taj prijedlog.
                  
               
                     (5)
                  
                  
                     Trebalo bi donijeti odluku o imenovanju brigadnoga generala Jacquesa LANGLADEA DE MONTGROSA. Osim toga, Odluku (ZVSP) 2020/1250 trebalo bi staviti izvan snage.
                  
               
                     (6)
                  
                  
                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
                  
               DONIO JE OVU ODLUKU:
         
            Članak 1.
            Brigadni general Jacques LANGLADE DE MONTGROS imenuje se zapovjednikom snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) od 14. rujna 2021.
         
         
            Članak 2.
            Odluka (ZVSP) 2020/1250 stavlja se izvan snage od 14. rujna 2021.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 26. kolovoza 2021.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 104, 20.4.2016., str. 21.
         
         
            (2)  Odluka Političkog i sigurnosnog odbora (ZVSP) 2020/1250 od 1. rujna 2020. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) i stavljanju izvan snage Odluke (ZVSP) 2019/1113 (EUTM RCA/2/2020) (SL L 290, 4.9.2020., str. 14.).